Държавен вестник, бр. 22, 2020 г., стр. 9

БРОЙ  22	
Д Ъ Р Ж А В Е Н  В Е С Т Н И К 	
СТР.  9  
Член 5
Място на стопанска дейност
1. За целите на тази Спогодба терминът 
„място на стопанска дейност“ означава оп­
ределено място на дейност, чрез което се 
извършва цялостно или частично стопанската 
дейност на едно предприятие.
2. Терминът „място на стопанска дейност“ 
включва по-специално:
а) място на управление;
б) клон;
в) офис;
г) фабрика;
д) работилница;
е) склад;
ж) постоянно изложение или място за 
продажби;
з) мина, нефтен или газов кладенец, кари­
ера или всяко друго място за добиване 
на природни богатства.
3. Терминът „място на стопанска дейност“ 
също включва:
a) строителна площадка, строителен, 
монтажен или инсталационен обект 
или надзорните дейности, свързани с 
тях, но само ако тази площадка, обект 
или дейности продължават повече от 
6 месеца;
б) предоставянето на услуги, включително 
консултантски услуги, от предприятие 
чрез служители или друг персонал, 
определен от предприятието за тази 
цел, но само ако дейностите от този 
вид (за същия или свързан обект) про­
дължават в договарящата държава за 
период или периоди повече от 183 дни 
във всеки дванадесетмесечен период, 
започващ или завършващ в съответната 
данъчна година.
4. Независимо от предходните разпоредби 
на този член се счита, че терминът „място 
на стопанска дейност“ не включва:
а) използването на съоръжения един­
ствено с цел складиране, излагане или 
доставка на стоки, принадлежащи на 
предприятието;
б) поддържането на запаси от стоки, 
принадлежащи на предприятието, един­
ствено с цел складиране, излагане или 
доставка;
в) поддържането на запаси от стоки, 
принадлежащи на предприятието, един­
ствено с цел преработката им от друго 
предприятие;
г) поддържане на определено място на 
дейност единствено за покупка на сто­
ки или за събиране на информация за 
предприятието;
д) поддържане на определено място на 
дейност само за извършване на всяка 
друга дейност за предприятието, която 
има подготвителен или спомагателен 
характер;
е) поддържане на определено място на 
дейност само за осъществяване на което 
и да е съчетание от посочените в букви 
от „а“ до „д“ дейности, при положение 
че цялостната дейност на това опреде­
лено място на дейност, произтичаща 
от това съчетание, има подготвителен 
или спомагателен характер.
За целите на тази алинея терминът „достав­
ка“ не включва какъвто и да е вид продажби.
5. Алинея 4 не се прилага по отношение 
на определено място на дейност, което се 
използва или поддържа от предприятие, ако 
същото предприятие или тясно свързано с 
него предприятие извършва стопански дей­
ности на същото място или на друго място 
в същата договаряща държава и:
a) това място или друго място съставлява 
място на стопанска дейност за пред­
приятието или за тясно свързаното 
предприятие съгласно разпоредбите на 
този член; или
б) цялостната дейност, произтичаща от 
съчетанието на дейностите, извършвани 
от двете предприятия на същото място 
или от същото предприятие или тясно 
свързани предприятия на двете места, 
не е от подготвителен или спомагате­
лен характер,
при условие че стопанските дейности, из­
вършвани от двете предприятия на същото 
място или от същото предприятие или тясно 
свързани предприятия на двете места, пред­
ставляват допълващи се функции, които са 
част от цялостна стопанска операция.
6. Независимо от разпоредбите на ал. 1 и 
2, но като се имат предвид разпоредбите на 
ал. 7, когато лице действа в едната договаряща 
държава за предприятие и като действа по 
този начин, обичайно сключва договори или 
обичайно има съществена роля, водеща до 
сключването на договори, които са сключ­
вани рутинно без съществени изменения от 
предприятието, и тези договори са:
а) от името на предприятието; или
б) за прехвърлянето на собственост върху, 
или за предоставяне правото на полз­
ване на имущество, притежавано от 
това предприятие, или за което това 
предприятие има право на ползване; или
в) за предоставянето на услуги от това 
предприятие,
се счита, че това предприятие има място 
на стопанска дейност в тази договаряща 
държава по отношение на всички дейности, 
които това лице извършва за предприятието, 
освен ако дейностите на това лице са огра­
ничени до тези, посочени в ал. 4, които, ако 
бяха извършени чрез определено място на 
дейност, не биха направили това определено